: FRANCOIS VAN COKE
: R 185
FRANCOIS VAN COKE het naam gemaak as die ikoniese voorsanger van die legendariese rock groepe Fokofpolisiekar en Van Coke Kartel. Hy het sy solo loopbaan in 2015 afgeskop met die vrystelling van sy bekroonde selfgetitelde debuutalbum en aangrypendste ballade van daardie jaar, Toe Vind Ek Jou saam met Karen Zoid.
Met talle nommer 1's op radiostasies, toekennings en massiewe mediadekking het Francois se solo loopbaan met wegholsukses afgeskop en die weg gebaan vir die vrystelling van sy tweede suksesvolle solo album, Hierdie is die Lewe.
Francois se treffende vertonings hou sy gehore vasgenael en word gereeld uitverkoop. Hy voer 'n versameling liedjies op vanaf sy self-getitelde debuutalbum, sy nuutste album, Hierdie is die Lewe, Van Coke Kartel-, en Fokofpolisiekar liedjies, asook 'n "cover" of twee van Francois se gunsteling liedjies.